Република Србија

Општина Кучево

Општинска управа Кучево

ул.Светог Саве бр.76

Број: IV-05-404-24/5/2019

Датум: 09.05.2019. годинa

К у ч е в о

**ЗАИНТЕРЕСОВАНИМ ЛИЦИМА**

Сагласно члану 63. став 1. Закона о јавним набавкама („Службени гласник РС“, број 124/12, 14/15 и 68/15), Комисија за јавну набавку даје:

**ДОДАТНЕ ИНФОРМАЦИЈЕ И ПОЈАШЊЕЊА бр. 1**

У поступку јавне набавке мале вредности – Услуге вршења стручног надзора на асфалтирању постојећих општинских и некатегорисаних путева на територији општине Кучево – I фаза, редни број поступка јавне набавке: 16/2019

Дана 07.05.2019. године на Порталу јавних набавки Управе за јавне набавке објављен је Позив за подношење понуда и Конкурсна документација за набавку - Услуге вршења стручног надзора на асфалтирању постојећих општинских и некатегорисаних путева на територији општине Кучево – I фаза, редни број поступка јавне набавке:16/2019

Заинтересовано лице поставило је питање путем електронске поште – мејла, дана 09.05.2019. године за поступак јавне набавке мале вредности – Услуге вршења стручног надзора на асфалтирању постојећих општинских и некатегорисаних путева на територији општине Кучево – I фаза, редни број поступка јавне набавке: 16/2019.

На основу члана 63. став 2. Закона о јавним набавкама („Службени гласник РС“, 124/2012, 14/2015 и 68/2015), заинтересовано лице може, у писаном облику тражити од наручиоца додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији, најкасније 5 (пет) дана пре истека рока за подношење понуде.

**ПИТАЊЕ бр. 1:** Заинтересовано лице је поставило питање :

„Као потенцијални понуђач желим да ми разјасните захтеване додатне услове у погледу кадровских капацитета, наиме у додатним условима захтева се поседовање једне од лиценци: 410 или 412 или 415 или 418 или 712 или 812 као што се види ради се све о лиценцама одговорних извођача радова. На основу Закона о планирању и изградњи и Правилника о садржини и начину вођења стручног надзора (Сл. Гласник бр. 22/2015 и 24/2017) члан 4 тачка 1. „За вршење стручног надзора инвеститор одређује лице које испуњава услове прописане законом за одговорног пројектанта или одговорног извођача радова, зависно од врсте радова који су предмет стручног надзора (у даљем тексту: надзорни орган).“ Стручни надзор може вршити и са лиценцом пројектанта.

С тим у вези питам Вас да ли ће се исправном понудом сматрати ако се као доказ достави и једна од лиценци: 310 или 312 или 315 или 318?

**Одговор:** Део конкурсне документације који се односи на питање заинтересованог лица садржан је у Измени бр. 1. и то:

1. У табеларном приказу **додатних услова** – кадровски капацитет, на страни број 5 и 6.

Измена Конкурсне документације биће објављена на Порталу јавних набавки Управе за јавне набавке и web страници Наручиоца.

У вези са наведеним, а у складу са чланом 63. став 5. Закона, Наручилац не продужава рок за подношење понуда.

***Комисијa за јавну набавку***